En kødfri dag om ugen

Ubat Veggie er dermed ét ud af mange tilbud til forbrugerne om mere grønt og mindre kød.

Indehaver af stedet og kok Michael 'Miv' Pedersen er ikke selv vegetar, men hans håb er at skabe en ny oplevelse for de spiseglade aalborgensere.

- Jeg kan godt lide at arbejde på den her måde og være med til at skubbe grænserne for, hvor vi er i dag, og hvilken mad vi spiser. Og så manglede der jo en vegetarrestaurant i Aalborg, siger Michael 'Miv' Pedersen.

Vi er her for at give folk en god oplevelse, og fordi vi synes, det er sjovt at stå og lege med retterne. Michael 'Miv' Pedersen, kok og indehaver, Ubat Veggie

Ifølge ham er størstedelen af kunderne på restauranten dog hverken veganere eller vegetarer, men folk, der gerne vil prøve at spise mindre kød.

- Jeg tror, der er mange, der bare gerne vil prøve en kødfri dag om ugen, og så kan de komme herind og prøve et andet måltid, siger Michael Pedersen, der også kan se, at de fleste gæster er kvinder.

- Det er nok sværere at overtale mændene til at undvære kød. Så skal man måske love dem en flæskesteg dagen efter, griner han.

Vi spiser mindre kød:

Coop Analyse har sammen med Dansk Vegetarisk Forening undersøgt, hvor mange der spiser vegetarisk eller overvejende vegetarisk i Danmark.